สาขาสองของร้าน Kozo Sushi ที่เพิ่งเปิดใหม่สดๆร้อนๆค่ะ สาขานี้ไม่ได้เป็นแบบบุฟเฟต์ มีเมนูซูชิ ข้าวหน้าปลาดิบ สลัด ข้าวห่อสาหร่าย และก็เมนูของย่างค่ะ

ร้านจัดค่อนข้างสบายเมื่อเทียบกับพื้นที่ของร้านที่มีอย่างจำกัด

สามารถเดินเข้าร้านผ่านทาง True Coffee หรือจะเดินเข้ามาทาง ทางเข้าตึกกลาสเฮ้าส์ก็ได้ค่ะ ร้านตั้งอยู่ซอยสุขุมวิท 25 เดินจากสถานีอโศกประมาณห้านาที

อาหารที่สั่งมีข้าวหน้าปลามากุโระ เสริฟเป็นเซท (245+)
ปลาไม่ค่อยสด ข้าวไม่ร้อน แต่ซุปอร่อยดีค่ะ เติมได้ตลอด เสริฟคู่ไข่หวานด้วย ไข่หวานอร่อยใช้ได้

ซูชิปลาแซลม่อน ปลาไม่สดเช่นกัน เนื้อปลาแห้งๆ ข้าวปั้นค่อนข้างแข็ง (65+)

สลัดปลาทูน่า จานนี้โอเคสุดเลย ผักสด ราคาโอเค (120+)

พนักงานบริการดี ติดที่วัตถุดิบ แต่ราคาก็สมกับคุณภาพ จัดว่าโอเคอยู่ค่ะ